ai4bharat/Pralekha huggingface dataset:
وزارات ثقافت
کلچر کی وزارت نوجوانوں کو بہتر صحت اور ملک کے لئے زیادہ لچک دار مستقبل قائم کرنے کی خاطر آرٹ آف لیونگ کے ساتھ اشتراک کر رہی ہے
آزادی کا امرت مہوتسو کے تحت کلچر کی وزارت نے آرٹ آف لیونگ کے ساتھ تعاون کیا ہے تاکہ عوام اور نوجوانوں تک پہنچ کر انہیں ذہنی صحت کے بارے میں آگاہ کیا جا سکے اور انہیں بہتر صحت کے لئے مراقبہ کے ذریعے بااختیار بنایا جا سکے۔ یہ پروجیکٹ 26 اکتوبر ، 2022 ء کو بنگلورو میں آرٹ آف لیونگ کے بین الاقوامی ہیڈکوارٹر میں گرو دیو شری شری روی شنکر کے ذریعہ کرناٹک کے وزیر اعلیٰ جناب بیسو راج بومائی کی موجودگی میں شروع کیا گیا تھا۔ اس موقع پر 20 ہزار لوگوں کا اجتماع تھا ۔
یہ پروجیکٹ آرٹ آف لیونگ کے اساتذہ کو مراقبہ کے کوچز کے طور پر اور اداروں کے نمائندوں اور عوام سے دلچسپی رکھنے والے افراد کو مراقبہ کے سفیروں کے طور پر شامل کرے گا، جو مل کر عوام بالخصوص نوجوانوں تک پہنچیں گے۔ یہ اسکیم نوجوانوں کو بہتر صحت کے لئے بااختیار بنانے اور ملک کے لئے ایک مزید لچکدار مستقبل بنانے کے لئے جن-بھاگیداری ماڈل کو عملی جامہ پہناتی ہے۔ اس منصوبے کو مختلف مراحل میں نافذ کیا جائے گا۔ اس پروجیکٹ کو حکومتِ ہند کی وزارت ثقافت کا تعاون دیا جا رہا ہے اور یہ 2023 ء کے یوم آزادی کے موقع پر اختتام پذیر ہوگا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11920
(Visitor Counter : 81
وزارت دفاع
فوری ردّ عمل والے سطح سے فضا میں مار کرنے والے میزائلوں کا کامیاب تجربہ
نئی دہلی، 26 فروری / دفاعی تحقیق و ترقی کی تنظیم ، ڈی آر ڈی او نے ملک میں تیار کردہ فوری ری ایکشن والے ، سطح سے فضا میں مار کرنے والے میزائل کا آج اڈیشہ کے ساحل سے دور واقع آئی ٹی آر چاندی پور کی تجربہ گاہ سے کامیاب تجربہ کیا ۔ تجربے میں دو میزائلوں کی مختلف حالات اور مختلف اونچائی پر تجربہ کیا گیا ۔ ان میزائلوں کے تجربے سے بہترین کنٹرول ، ایرو ڈائنیمکس ، پروپلژن ، ڈھانچہ جاتی کار کردگی اور اونچائی پر اڑانوں کی صلاحیت کا کامیاب مظاہرہ کیا گیا ، جس میں ڈیزائن کی تفصیلات بھی فراہم کی گئیں ۔
راڈار ، الیکٹرو آپٹیکلس نظام ، ٹیلی میٹری اور دیگر اسٹیشنوں کے ذریعے میزائلوں کی پوری پرواز کے دوران نگرانی کی گئی ۔ اس مشن نے تمام معیارات پورے کر لئے ہیں ۔
رکشا منتری محترمہ نرملا سیتا رمن نے کامیاب تجربات پر ڈی آر ڈی او کو مبارکباد دی ہے اور کہا ہے کہ جدید ترین کیو آر ایس اے ایم ہماری مسلح افواج کی دفاعی صلاحیتوں میں قابلِ قدر اضافہ کرے گا ۔
U. No. 1242
(Visitor Counter : 111
ریلوے کی وزارت
انڈین ریلوے میں نئی لائنوں بشمول 19,307 کلومیٹرطویل ایلیویٹڈ ریلوے ٹریک/کوریڈور کے لیے 211 سروے کیے گئے ہیں
ایلیویٹڈ ریلوے ٹریکس/کوریڈور کی تعمیر کا منصوبہ مختلف عوامل مثلاً سائٹ کے حالات، زمین کی دستیابی، خطہ، تجاوزات، تعمیر شدہ علاقے کی کثافت وغیرہ پر منحصر ہے۔ فی الحال، انڈین ریلوے میں نئی لائنوں کے لیے 211 سروے کیے گئے ہیں جن میں 19,307 کلومیٹرطویل ایلیویٹڈ ریلوے ٹریک/کوریڈورشامل ہیں اور ہندوستانی ریلوے میں ترقی کے مختلف مراحل میں ہے۔
یکم اپریل 2022 تک، انڈین ریلوے میں، تقریباً 4.0 لاکھ کروڑ روپے کی لاگت کےکل 20,937 کلومیٹرطویل ایلیویٹڈ ریلوے ٹریک/کوریڈور کے 183 نئے لائن پروجیکٹس شامل ہیں، جومنصوبہ بندی/منظوری/عملدرآمد کے مختلف مراحل میں ہیں، جن میں سے 2,831 کلومیٹر طویل کوریڈور کا کام شروع کر دیا گیا ہے اور اس پریکم مارچ 2022 تک تقریباً 1.13 لاکھ کروڑ روپے خرچ ہو چکے ہیں۔
تمام جاری ریلوے پروجیکٹوں کی زون وار تفصیلات بشمول لاگت، اخراجات اور اخراجات عوامی ڈومین میں انڈین ریلوے یعنی www.indianrailways.gov.in > وزارت ریلوے> ریلوے بورڈ> ہندوستانی ریلوے کے بارے میں> ریلوے بورڈ ڈائریکٹوریٹ> فنانس )> ریل بجٹ/پنک بک )> ریلوے کے حساب سے کام، مشینری اور رولنگ اسٹاک پروگرام  کی ویب سائٹ پر دستیاب ہیں۔
اس وقت کولکاتہ میٹرو کے دو ایلیویٹڈ ریلوے کوریڈور کام کر رہے ہیں۔ تفصیلات درج ذیل ہیں:
|
|
نمبر شمار
|
|
کوریڈور کا نام
|
|
لمبائی 
|
|
1.
|
|
دم دم -بیلگاچیا ، دکشنیشور-دم دم ، مہانائک اتم کمار-کوی سبھاس  شمالی-جنوبی راہداری کا حصہ۔
|
|
15.64
|
|
2.
|
|
ایسٹ ویسٹ کوریڈور 
|
|
5.80
ایلیویٹڈ ریلوے ٹریکس/کوریڈورز کی اونچائی، جگہ کے حالات، لازمی پوائنٹ وغیرہ کے لحاظ سے جگہ جگہ مختلف ہوتی ہے۔
یہ اطلاع ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U No. : 14312
(Visitor Counter : 68
مالیاتی کمیشن
ممبئی میں فائننس کمیشن کا اجلاس معروف ماہرین اقتصادیات نے شرکت کی
نئیدہلی09 مئی۔ فائننس کمیشن  کے دوروزہ اجلاس کا اہتمام 8 مئی 2019 کو ممبئی میں کیا گیا۔اس اجلاس میں ملک کے معروف ماہرین اقتصادیات نے شرکت کی ۔اجلاس میں ان ماہرین اقتصادیات نے درج ذیل امور پر غوروخوض کے لئے متعدد تجاویز پیش کیں۔
- ملک میں ٹھوس /سیکٹر کے قرض کی ضرورتوں کا مکمل جائزہ لئے جانےکی ضرورت ہے ۔جس میں بجٹ کے سودوں ، پبلک سیکٹر اداروں کے ذریعہ لئے جانے والے قرض اور مرکزی اور ریاستی سرکاروں کی دین داریوں پر توجہ مرکوز کی جانی چاہئے ۔ یہ بات متعدد ان زاویوں سے اہم ہے جن میں قرض کی پائیداری ، مالیاتی شفافیت اور مالیہ اور مالیاتی پالیسویں کا باقاعدہ تال میل شامل ہے ۔
- اس بات کا احتیاط کے ساتھ جائزہ لیا جانا چاہئے کہ چودھویں مالیہ کمیشن کے تجویز کردہ ٹیکس میں اضافے سے ریاستی سرکاروں کے تماجی اخراجات میں بہتری آئی ہے ۔
- ریاستی ترقیاتی قرضوں کی مانگ اور سپلائی کے درمیان زبردست تضاد اور خلا موجودہے جس سے اگلے پانچ برسوں کے دوران ریاستی سرکاروں کے ذریعہ لئے جانے والےقرض پر منفی اثرات مرتب ہوسکتے ہیں۔
- ایسے اشارے بھی ہیں کہ ریاستو ں کے جی ایس ڈی پی تناسب کے پہلے خسارے میں مجموعی طور سے کمی ہوئی ہے ۔
- تاہم ریاستی سرکاریں وسیع طور پر قرض کے استحکام کے مختلف مرحلے میں ہے اور ایف آر بی ایم کے اہداف تک پہنچنے کے لئے کچھ ریاستو ں کو دشوار گزار ہم اہنگی کےعمل سے دو چار ہونا پڑسکتا ہے۔تاہم یہ بات بھی اپنے آپ میں انتہائی اہم ہے کہ مرکزی اور ریاستی سرکاروں کے قرض کی مجموعی صورتحال بہتر ہوئی ہے۔ بض ماہرین معاشیات کے مطابق محض اخراجات کی ہم آہنگی ہی مطلوبہ ہم آہنگی نہیں پیدا کرسکتی ۔اس کے لئے مالیہ میں اضافے کے لئے کوششیں کرنی ہوں گی ۔کانوں کے نیلام سے حاصل ہونے والا سرمایہ اپنے آپ میں محکم وسیلہ ثابت ہوگا۔ بعض ماہرین معاشیات نے زور دے کر کہاہے کہ اسپیسفک پرپز گرانٹس کے نظام کو دوبارہ شروع کئے جانے پرغور کیا جائے تاکہ سماجی شعبے اور دیگر میدانوں میں ترقی کو یقینی بنایا جاسکے ۔اس سلسلے میں فائننس کمیشن اپنے رہنما اصول کے طور پر کمپیریبل سروس ڈلیوری اسٹینڈرڈ کے اصول کی ضرورت پر غور کرے گا۔
- فائننس کمیشن کے لئے ایک تجویز یہ بھی ہے کہ کمیشن اپنی سفارشات میں انتہائی ٹھوس اور مضبوط شماریاتی نظام کے فروغ کو اولیت دئے جانے پر غور کیا جائے ۔
اس اعلیٰ سطحی اجلاس میں معروف ماہر اقتصادیات ڈاکٹر روپا ریگے نٹسرے ، جناب سوغات بھٹاچاریہ ، محترمہ پراچی مشرا ، ڈاکٹر سمیرن چکرورتی ، محترمہ پرنجل بھنڈاری ، محترمہ آشو سویش ، جناب انجان دیو بوس ، جناب نریش ٹکر ، جناب سومیہ کانتی گھوش ، جناب رانا ڈے ،
پروفیسر اشیما گوئل اور ڈاکٹر ایس ایل شیٹی نے شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2076
(Visitor Counter : 85
وزارتِ تعلیم
رمیش پوکھریال نے لیڈر شپ فار اکیڈمیشینز پروگرام 2019 لانچ کیا
سالانہ ریفریشر پروگرام ان ٹیچنگ 2019 بھی لانچ کیا
نئی دلّی، 16 ستمبر / فروغ انسانی وسائل کے وزیر جناب رمیش پوکھریال، نشنک‘ نے نئی دلّی میں پنڈت مدن موہن مالویہ نیشنل مشن آن ٹیچرز اینڈ ٹینچنگ کے تحت لیڈر شپ فار اکیڈمیشینز پروگرام۔2019  اور سالانہ ریفریشر پروگرام ان ٹیچنگ۔ ۔ 2019 لانچ کئے۔
اس موقع پر وزیر موصوف نے کہا کہ ٹیچنگ میں سالانہ ریفریشر پروگرام تعلیمی نظام کی بنیاد ہے اور اساتذہ کے لئے تعلیمی معیار اور اس شعبے کی جدید ترین ترقیات کے بارے میں آگاہی کے لئے ایک عظیم پلیٹ فارم ہے۔ انہوں نے کہا کہ ہمیں بہتر نتائج کے حصول کے لئے اس طرح کے پروگراموں میں اساتذہ کی شرکت میں اضافہ کرنا ہوگا۔ ہمیں اس طرح کے پروگراموں میں شرکت کے لئے اساتذہ کو راغب کرنا ہو گا۔
فروغ انسانی وسائل کے وزیر نے یونیورسٹی گرانٹس کمیشن اور آل انڈیا کونسل فار ٹیچنگ ایجوکیشن  کو مشورہ دیا کہ اگر ہمیں معیار تعلیم کو بلند کر نا ہے تو ہمیں تعلیم کے شعبے میں نئی چیزوں پر توجہ مرکوز کرنی ہو گی۔ انہوں نے مزید کہا کہ ہمارے پاس وژن بھی ہے اور مشن بھی، ہمیں فقط بہتر تال میل کی ضرورت ہے۔ ہمیں چاہئیے کہ ہم ہر تین ماہ بعد تجزیہ کیاکریں تاکہ ہم عالمی دوڑ میں پیچھے نہ رہ جائیں۔
لیڈر شپ فار اکیڈمیشینز پروگرام  نامی تین ہفتے کی مدت کا ترقیاتی تربیتی پروگرام  لانچ کیا گیا ہے۔اس کا مقصد تعلیمی سربرابراہان میں مستقبل کی قائدانہ صلاحیت تیار کرنا ہے۔ یہ پروگرام درج ذیل 15 اداروں کے ذریعہ چلایا جا رہا ہے۔ انڈین انسٹی ٹیوٹ آف ٹکنالوجی، کھڑگ پور، انڈین انسٹیٹ ٹیوٹ آف ٹکنالوجی، کانپور، بنارس ہندو یونیورسٹی، جامعہ ملیہ اسلامیہ، انڈین انسٹی ٹیوٹ آف ٹکنالوجی،روڑکی، انڈین انسٹی ٹیوٹ آف سائنس ایجوکیشن اینڈ ریسرچ، کولکاتہ، یونیورسٹی آف حیدر آباد، این آئی ٹی، تریچی، یونیورسٹی آف دلّی، انڈین انسٹی ٹیوٹ آف ٹکنالوجی،بمبئی، جواہر لال نہرو یونیورسٹی، انڈین انسٹی ٹیوٹ آف ٹکنالوجی،بی ایچ یو، ٹی آئی ایس ایس ، اے ایم یو، ، این آئی ای پی اے ۔
فروغ انسانی وسائل کی وزارت نے سالانہ ریفریشر پروگرام ان ٹیچنگ  نومبر، 2018 میں لانچ کیا ہے۔
دوران ملازمت تمام اساتذہ سے مضامین وار اور سینئرٹی کے لحاظ سے درخواست کی جاتی ہے کہ وہ ان ریفریشر کورسوں کے لئے اندراج کرائیں اور انہیں مکمل کریں تاکہ یہ کورس ان کے کرئیر ایڈوانسمنٹ میں مدد گار ثابت ہوں۔
۔۔۔۔۔۔
U.4195
م۔ ر۔ ر۔
(Visitor Counter : 92
وزیراعظم کا دفتر
وزیراعظم نے روی دہیا کو، مردوں کی57 کلوگرام فری اسٹائل کشتی مقابلےمیں طلائی تمغہ جیتنے پر مبارکباد پیش کی ہے
وزیراعظم جناب نریندر مودی نے برمنگھم دولت مشترکہ کھیل 2022 میں مردوں کی فری اسٹائل 57 کلوگرام کشتی مقابلے میں طلائی تمغہ جیتنے پر روی دہیا کو مبارکباد پیش کی ہے۔
ایک ٹوئیٹ میں وزیراعظم نے کہا:
’’ وہ چمپئن کی طرح کھیلے اور قوم کا سر فخر سے بلند کرنے کا باعث بنے۔ برمنگھم دولت مشترکہ کھیلوں میں حیرت انگیز طور پر طلائی تمغہ جیتنے پر @ روی دہیا60 کو مبارکباد۔ ان کی اس کامیابی نے ثابت کردیا کہ اگر جوش اور جذبہ ہو تو کوئی بھی خواب بڑا نہیں ہوتا۔ #Cheer4India ‘‘
بھارت کا مسابقتی کمیشن
سی سی آئی نے ٹاٹا ڈیجیٹل لمیٹڈ کے ذریعہ سوپرمارکیٹ گروسری سپلائی پرائیویٹ لمیٹڈ  کے کل حصص سرمایہ کے 64.3 فیصد تک کی خریداری اور انوویٹیو ریٹیل کنسیپٹس پرائیویٹ لمیٹڈ پر ایس جی ایس کے تنہا کنٹرول کو منظوری دی
نئی دہلی ،29اپریل2021: سی سی آئی نے ٹاٹا ڈیجیٹل لمیٹڈ کے ذریعہ سوپرمارکیٹ گروسری سپلائی پرائیویٹ لمیٹڈ  کے کل حصص سرمایہ کے 64.3 فیصد تک کی خریداری اور انوویٹیو ریٹیل کنسیپٹس پرائیویٹ لمیٹڈ پر ایس جی ایس کے تنہا کنٹرول کو منظوری دی۔
ٹاٹا ڈیجیٹل لمیٹڈ ٹاٹاسنس پرائیویٹ لمیٹڈ  کاپوری طرح اپنا ایک ذیلی ادارہ ہے جو ٹاٹا سنس گروپ سے تعلق رکھنے والی کمپنیوں کی ایک الٹیمیٹ ہولڈنگ کمپنی ہے۔ فی الحال ٹی ڈی ایل ٹکنالوجی خدمات کی فراہمی کے کاروبار میں مصروف ہے۔ ان خدمات کا تعلق شناخت اور رسائی بندوبست ر ائلٹی پروگرام پیشکش اور ادائیگیوں سے ہے۔ ٹاٹا سنس گروپ اپنی گروپ کمپنیوں کے ذریعہ ہندوستان میں خوراک اور گروسری  ہاؤ س ہولڈ پروڈکٹس اور ذاتی کے علاوہ بیوٹی کیئر پروڈکٹس کی بزنس ٹو بزنس فروخت  ہندوستان میں موجودہ مصنوعات کی بزنس ٹو کنزیومر فروخت  ہندوستان میں کچھ پیکج والے فوڈ اور گروسری اشیا کی مینوفیکچرنگ اور فروخت میں مصروف ہے۔
ایس ڈی ایس کو ہندوستان کے قوانین کے تحت شامل کیا گیا ہے اور وہ business.big.basket.com کے ذریعہ ہندوستان میں موجودہ اشیا کی آن لائن بزنس ٹو بزنس فروخت میں مصروف ہے۔
آئی آر سی ہندوستان میں موجودہ پروڈکٹس کی ا ٓن لائن بزنس ٹو کنزیومر فروخت میں مصروف ہے اور ہندوستان کے قوانین کے تحت شامل کیا گیا ہے اور وہ ویب سائٹ www.basket.com اورمتلعقہ موبائل اپلیکشن آپریٹ کرتا ہے۔
کابینہ
کابینہ نے دیوالیہ اوردیوالیہ پن کوڈ2019کومنظوری دی
نئی دہلی ،11دسمبر، وزیراعظم جناب نریندرمودی کی سربراہی میں مرکزی کابینہ نے دیوالیہ اور دیوالیہ پن کوڈ دوسرے ترمیمی بل 2019 کے ذریعے دیوالئے اور دیولئے پن کوڈ 2016  میں ترامیم کرنے کی تجویز کواپنی منظوری دے دی ہے۔ ان ترامیم کا مقصد ان کچھ مشکلات کو ختم کرنا ہے، جو دیوالیہ کے معاملے کو حل کرنے کے عمل کے دوران پیش آ رہے ہیں، جس سے کوڈ کے مقاصد کو پورا کرنا ہےاور کاروبارکرنے کو مزید آسان بنانا ہے۔
تجاویز کی تفصیلات:
ترمیمی بل میں اس بات کی درخواست کی گئی ہے کہ
5, 5, 7, 11, 14, 16, 21, 23, 29A, 227, 239, 240
اور دیوالیہ اور دیوالیہ پن کوڈ 2016 میں نئے سیکشن 32-اے کو شامل کیا جائے۔
اثرات:
1.رکاوٹوں کو دور کرنے کیلئے کوڈ میں ترامیم سی آئی آر پی کو اہم دھارے میں جوڑا جائے اور آخری میل تک فنڈنگ کا تحفظ مالی مشکلات سے دوچار سیکٹروں میں سرمایہ کاری کوفروغ دے گا۔
2.کارپوریٹ انسالوینسی ریزولوشن پروسیس سی آئی آر پی کی ہلکی رکاوٹوں کودورکرنے کے لئے بڑی تعداد کی وجہ سے ایک مجاز نمائندے کی طرف سے پیش کئے گئے مالی قرض دینے والوں کے لئے ایک اوراقدام کیا گیا ہے۔
سماجی انصاف اور تفویض اختیارات کی وزارت
معذور افراد کو بااختیار بنانے کے محکمے نے چینج انک کے ساتھ مل کر ڈاکٹر امبیڈ کر انٹرنیشنل سینٹر ، نئی دہلی میں ایک کانفرنس کا انعقاد کرکے عالمی یوم سماجی انصاف کا جشن منایا
یہ کانفرنس ایسے وقت میں منعقد کی جارہی ہے جب ہندوستان آزادی کا امرت مہوتسو کا جشن منارہا ہے اور جی-20 کی مسلسل صدارت کررہا ہے سماجی انصاف کے عالمی دن پر وزیر موصوف کے پیغام کو پڑھا گیا ۔اس پیغام میں وزیر اعظم جناب نریندر مودی کی جانب سے سب کا ساتھ سب کا وکاس کے نعرے پر خصوصی زور دیا گیا۔
اس کانفرنس میں کرم یوگی بھارت کے سی ای او جناب ابھیشیک سنگھ ، میجر جنرل شرد کپور ، ری سیٹلمینٹ کے ڈائریکٹر جنرل جناب راہل گپتا محترمہ ایرا سنگھل  ، محترمہ نوپور جھنجھنوالا ،چینج اینک ، محترمہ سہانا بھوٹانی ،شبھم گرگ ، سسکو میں اسکرم ماسٹر ، رینا گپتا ،اشوکا یونیورسٹی میں لرننگ سپورٹ دفتر کی ڈائریکٹر ، محترمہ مدھوبالا، سی آئی آئی- آئی بی ڈی ایم نیٹورک ، جناب راجا شیکھرم  پزہانی ہپن، محترمہ ریچا ساہنی ،، ڈاکٹر جتن اگروال ، جناب امر پال چڈھا ،پارٹنر اور انڈیا ڈسبلٹی اسپانسر سمیت نوجوان شخصیات سمیت محکمے کے مختلف افسران موجود تھے۔
سکریٹری راجیش اگروال نے معذور افراد کی ترقی کے لئے اٹھائے جانے والے ترقیاتی اقدامات کی سیریز پر زوردیااسے دیویانگ جنوں کے حقوق سے متعلق ایکٹ2016 کے تحت 21 معذوروں کی منظوری کے ساتھ شروع کیا گیا تھاجو شروعاتی سطح کے سات نمبر سے زیادہ ہے ۔انہوں نے اس بات کی بھی نشاندہی کی محکمہ موافق ماحول میں شراکتداروں کے ساتھ مل کر کام کررہا ہے لیکن راستہ ابھی طویل ہے ۔ اس کانکلیو کا مقصد شراکتداروں کو خواتین ،پسماندہ اور معذور افراد کی شمولیت کے لئے اس وژن کی سمت میں منفرد قوت کے لئے مل کر کام کرنے کے ارادے سے یکجا ں کرنا ہے ۔
اس کانکلیو میں معذور افراد کیا کرسکتے ہیں کیا نہیں اس پر فیصلے کے بجائے دیویانگ جن کی منفرد خوبیوں پر زور دیا گیا ۔ہمیں ان کی منفرد صلاحیتوں اور تعاون کو پہچاننے کی ضرورت ہے ۔
یہ آزادی کا امرت مہوتسو ابھرتے ہوئے نئے ہندوستان کے جذبے کا جشن منانے کا مہوتسو ہے ۔شمولیت پر مبنی ہندوستان کا وژن یہ ہے کہ ہمیں مجموعی کوششوں کی تشکیل کرکے مسلسل آگے بڑھنا ہے اور اس بات کو سمجھنا ہے کہ مرکزی دھارے کو شامل کرکے آگے بڑھانا ہے۔
یہ پلیٹ فارم ہم سے ہر ایک کے لئے ایک یاد دہانی کے طور پر کام کرےگا کہ صلاحیت کے قطع نظرہم میں سے ہر ایک کو ترقی کے عمل میں اہم کردار ادا کرنا ہے۔جب تک ہم اس عہد کے ساتھ اقتصادی زندگی میں دیویانگ جنوں کو شامل نہیں کرتے ہیں تب تک سب کا ساتھ سب کا وکاس کو حتمی شکل نہیں دی جاسکتی ہے۔
کانفرنس کے متعدد اہم عنصر تھےجن میں کس طرح معذور افراد کے لئے روزگار کے مواقع پیدا کرنا ، بہترین طور طریقوں اور شمولیت کے کامیاب ماڈل کی شناخت کرنا اور ہندوستان میں معذور افراد کے روزگار کے لئے اسٹیک ہولڈر کی گنجائش کو مضبوط کرنا اور ان کی شمولیت کو یقینی بنانا ہے۔
سٹرک ٹرانسپورٹ اور شاہراہوں کی وزارت
کووڈ سے متعلق پابندی کی مدت کے دوران قومی شاہراہوں کی تعمیر میں تیز اضافہ دیکھا گیا ہے: جناب نتن گڈکری
روڈ ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ کووڈ سے متعلق پابندیوں کی مدت کے دوران قومی شاہراہوں کی تعمیر میں تیز اضافہ دیکھا گیا ہے۔ ایک ٹوئٹ میں انہوں نے کہا، 21-2020 کے دوران قومی شاہراہوں کی تعمیر کی رفتار 36.5 کلومیٹر / یومیہ رہی ہے جو قومی شاہراہوں کی تعمیر میں اب تک کی سب سے تیز رفتار ہے۔
وزیر موصوف نے کہا کہ بھارت نے صرف 24 گھنٹے میں 2.5 کلومیٹر چار لین کنکریٹ سڑک کی تعمیر اور محض 21 گھنٹے میں 26 کلومیٹر سنگل لین بیٹومین سڑک کی تعمیر کرنے کے ذریعے ایک عالمی ریکارڈ بھی بنایا ہے۔
انہوں نے کہا کہ تعمیر کی اس رفتار کو برقرار رکھنے کے لیے خاص کوششیں کی گئی ہیں، جن میں ٹھیکہ داروں کی مدد، معاہدہ کے التزامات میں چھوٹ، ذیلی ٹھیکہ داروں کو براہ راست ادائیگی اور جائے کار پر مزدوروں کے لیے کھانے اور علاج کی سہولیات شامل ہیں۔
جناب گڈکری نے کہا کہ ان پروجیکٹوں میں معیار کے کنٹرول کو یقینی بنانے کے لیے اعلیٰ آئی آر سی پیمانوں اور روڈ ٹرانسپورٹ اور شاہراہوں کی وزارت کی وضاحتوں کے مطابق تعمیر کا کام کیا جا رہا ہے۔ انہوں نے کہا کہ پالیسی گائیڈ لائنس کو اپ ڈیٹ کرنے اور جانچ کرنے اور معیار پر نظام میں بہتری سے متعلق ہدایات جاری کرنے کے لیے ایک کوالٹی کنٹرول ژون قائم کیا گیا ہے۔
پیٹرولیم اور قدرتی گیس کی وزارت
رقیق آکسیجن کی ڈھلائی کو آسان بنانے کے لئے سرکاری شعبے کی تیل اور گیس کمپنیاں مدد فراہم کرارہی ہیں
اضافی آئی ایس او کنٹینرس اور سلنڈر کی خرید کے لئے آرڈر جاری کئے گئے
حکومت ہند کی پیٹرولیم اور قدرتی گیس کی وزارت کے تحت سرکاری شعبے کی تیل اور گیس کمپنیاں ملک کی ایک ذمہ دار کارپوریٹ شہری کی طرح اپنے فرائض کو نبھاتے ہوئے کووڈ-19 وبا کی دوسری لہر سے ملک کی لڑائی میں پوری تندہی سے مدد کررہی ہیں۔ اس کے تحت پی ایس یو کمپنیاں رقیق آکسیجن کی ڈھلائی کو اور بہتر بنانے کی سمت میں خاص طور سے کام کررہی ہیں۔
اس وقت 12 ٹینکر اور آئی ایس او کنٹینر سروس میں ہیں جن کی صلاحیت 650 میٹرک ٹن ہے۔ ان اعدادوشمار میں اس ماہ کے آخر تک کافی اضافہ ہونے کا امکان ہے، کیونکہ اس ماہ کے آخر تک ٹینکروں کی تعداد بڑھ کر 26 اور آئی ایس او کنٹینر کی تعداد بڑھ کر 117 ہو جائے گی ، جن کی مجموعی صلاحیت 2314 میٹر ٹن ہوگی ۔ 95 آئی ایس او کنٹینرس خریدے جارہے ہیں جن کی مجموعی صلاحیت 1940 میٹرک ٹن ہوگی ۔ 30 آئی ایس او کنٹینر کے لئے پہلے ہی آرڈر جاری کئے جاچکے ہیں جن کی صلاحیت 650 میٹرک ٹن کی ہوگی جبکہ باقی کے آئی ایس او کنٹینرس کے لئے بات چیت کا عمل جاری ہے ۔
40 سے 50لیٹر کی صلاحیت والے 10000 آکسیجن سلنڈر کی خرید کے لئے آرڈر جاری کردئے گئے ہیں۔ 300 بڑے سلنڈر ہوں گے جن کی صلاحیت 150 سے 500 لیٹر اور 150 سے 450 لیٹر ہوگی۔ ان سلنڈر کی سپلائی جلد شروع ہونے کا امکان ہے۔
یہ کمپنیاں رقیق آکسیجن بھی درآمد کررہی ہیں۔ بحرین ، یو اے ای، سعودی عرب، کویت اور تھائی لینڈ سے 900 میٹرک ٹن رقیق آکسیجن درآمد کی جارہی ہے۔ جو ان ملکوں کی طرف سے امداد کے طور پر دی جارہی ہے۔ اس کی پہلی کھیپ پہلے ہی بھارت پہنچ چکی ہے۔ دوسری کھیپ بھی جلد ہی بھارت آجائے گی۔ اس کے علاوہ 12840 میٹرک ٹن رقیق آکسیجن کی درآمد تجارتی بنیاد پر کی جارہی ہے، اسے ملاکر کل آکسیجن کی درآمد 13740 میٹرک ٹن تک پہنچ جائے گی۔
بہت چھوٹی، چھوٹی اور درمیانی صنعتوں کی وزارت
این ایس آئی سی اورآندھراپردیش میڈٹیک زون لمیٹڈ کے درمیان صحت کے شعبے میں اشتراک سے متعلق ایک مفاہمت نامے پردستخط کئے گئے
بہت چھوٹی ، چھوٹی اور درمیانہ درجہ کی صنعتوں ایم ایس ایم ایز کے مرکزی وزیرجناب نارائن رانے نے ایم ایس ایم ای کی وزارت ، حکومت ہند کے سرکاری ملکیت کے کاروباری ادارے ، نیشنل اسمال انڈسٹریز کارپوریشن لمیٹڈ  اورآندھراپردیش میڈٹیک زون لمیٹڈ درمیان حفظان صحت کے شعبے میں تعاون واشتراک کے مقصد سے ایک مفاہمت نامے پردستخط کئے جانے کی تقریب میں شرکت کی ۔ ایم ایس ایم ای کے سکریٹری جناب بی بی سوائین اوردیگر سینئر عہدیدار بھی اس موقع پرموجود تھے ۔
اس مفاہمت نامے پراین ایس آئی سی کے سی ایم ڈی جناب گورانگ دیکشت اور اے ایم ٹی زیڈ کے ایم ڈی اورسی ای او ڈاکٹرجتیندر شرمانے دستخط کئے ۔
اس موقع پر جناب نارائن رانے نے اظہار خیال کرتے ہوئے کہا کہ این ایس آئی سی اوراے ایم ٹی زیڈ کے درمیان مفاہمت نامہ پردستخط کیاجانا ، حفظان صحت کے شعبے میں ایم ایس ایم ایز کی مسابقت اور مقابلہ آرائی کی صلاحیت میں اضافے کئے جانے کی جانب ایک اہم قدم ہے ۔ انھوں نے یہ بھی کہاکہ دونوں تنظیمیں ، اپنی اپنی مہارتوں کو بروئے کارلاسکتی ہیں اورحفظان صحت کے شعبے میں ایم ایس ایم ایز کے لئے شاندار مواقع پیداکرسکتی ہے ۔ جس سے کہ مختلف عالمی اتحاد قائم ہوں گے اوراس شعبے کے لئے ہنرمند افرادی قوت تیارکرنے کے ساتھ ساتھ جدیدترین طبی ٹیکنولوجیز تک رسائی بھی حاصل ہوسکے گی ۔ وزیرموصوف نے مفاہمت نامے کے مطابق اقدامات کرنے اوربھارت کو طبی آلات /حفظان صھت کے شعبے میں ایک عالمی مینوفیکچرر اوربرآمدکنندہ ملک بنانے کے لئے این ایس آئی سی اور اے ایم ٹی زیڈ کو اپنی نیک خواہشات پیش کیں۔
وزارت آیوش
آل انڈیا انسٹی ٹیوٹ آف آیوروید نے ویسٹر سڈنی یونیورسٹی آسٹریلیا کے ساتھ مفاہمتی عرضداشت پر دستخط کیے
آیوروید اور ہندوستانی روایتی ادویات کا ورثہ آسٹریلیا پہنچا
نئی دہلی،23 نومبر آل انڈیا انسٹی ٹیوٹ آف آیوروید  نے نئی دہلی میں آسٹریلیا کی ویسٹرن سڈنی یونیورسٹی کے ساتھ مفاہمت کی ایک عرضداشت پر دستخط کیا ہے۔ مفاہمتی عرضداشت آیوروید کے اصولوں کو جدید ادویات کے ساتھ مربوط کرنے کے لیے تحقیق اور ترقیاتی رہنما خطوط میں تعاون کو فروغ دے گا۔
آسٹریلیا کی ویسٹر سڈنی یونیورسٹی کے وائس چانسلر پروفیسر برنی گلوور اور آل انڈیا انسٹی ٹیوٹ آف آیوروید کے ڈائرکٹر پروفیسر تنوجا نساری نےآسٹریلیا حکومت کے وزیر تعلیم ڈان تہان کی زیر قیادت وفد کے دورے کے دوران 22 نومبر کو مفاہمت کی عرضداشت پر دستخط کیے۔ دستخط کی تقریب وزارت آیوش میں منعقد ہوئی۔
اس عرضداشت پر اتفاق اور تبادلہ نئی دلی کے امبیڈکر انٹر نیشنل سینٹر میں منعقد ‘‘ہند-آسٹریلیا بین الاقوامی تعلیم وتحقیق ورکشاپ’’ کے موقع پر کیا گیا۔ فروغ انسانی وسائل کے وزیر جناب رمیش پوکھریال اور آسٹریلیا کے وزیر تعلیم ڈان تہان کی موجودگی میں عرضداشت کا تبادلہ کیا گیا۔ اس موقع پر ہندوستان میں آسٹریلیا کی ہائی کمشنر محترمہ ہرندر سدھو بھی موجود تھیں۔
‘‘دونوں ادارے معیارات کو یقینی بنانے اور روایتی ادویات سے متعلق ڈھانچے میں سرمایہ کاری کی حوصلہ افزائی کرنے نیز تعلیم، تحقیق اور روایتی ادویات کے تجربات میں تعاون کے لیے مخصوص شعبوں کی شناخت کرتے ہوئے تعاون کو اعلیٰ سطح تک لے جانے کے لیے عہد بستہ ہیں۔ روایتی آیورویدک ادویات اورجدید ادویات کے روایتی تصورات کے امتزاج سے ایسے سائنسی مشاہدات کی تخلیق کی توقع کی جاتی ہے جو عالمی حفظان صحت میں مزید معاون ہوگا’’۔
ہندوستان، آسٹریلیا کی بین الاقوامی شراکت داری میں ایک ترجیحی ملک ہے۔ دستخط شدہ میمورنڈم، حفظان صحت کی صنعت کی تاریخ میں ایک اور سنگ میل ہے۔ ٹیکنالوجی پر مبنی ادویات اور آیورویدک دواؤں کا امتزاج دنیا کو ایک بہتر اور محفوظ صحت کا نظام خاص طور پر روایتی اور تکمیلی دواؤں کے محفوظ اور مؤثر امتزاج کے لیےموجودہ اہداف کے تئیں اہم ثابت ہوگا’’۔ آسٹریلیا کی ویسٹر سڈنی یونیورسٹی کے وائس چانسلر پروفیسر برنی گلوور نے یہ باتیں کہیں۔
۔ ۔ ۔ ۔ ۔ ۔ ۔ ۔ ۔

U. No. 5332
(Visitor Counter : 89
امور داخلہ کی وزارت
داخلی اموراورامداد باہمی کے مرکزی وزیر جناب امت شاہ نے ٹائم میگزین کے ذریعہ دنیا کے 2022 کے 50عظیم ترین مقامات کی فہرست میں احمدآباد کو شامل کرنے پرہم وطنوں کو مبارکباد دی ہے
احمدآباد کو یونیسکوعالمی ورثہ شہر کی فہرست میں بھارت کے پہلے شہرکے طورپرشامل کیاگیاہے
یہ ہربھارتی کے لئے خاص طورپر گجرات کے عوام کے لئے انتہائی فخرکی بات ہے کہ ٹائم میگزین نے بھارت کے پہلے یونیسکو عالمی ورثہ شہر کے طورپر احمدآبادکو دنیا کے 2022کے 50عظیم ترین مقامات کی فہرست میں شامل کیاہے
2001کے بعد سے یہ وزیراعظم جناب نریندرمودی کے بصیرت افروز نظریات کا نتیجہ ہے کہ جس نے گجرات میں عالمی معیارکا بنیادی ڈھانچہ تعمیر کرنے کی بنیاد رکھی ہے
خواہ یہ احمدآباد میں سابرمتی ریورفرنٹ ہو یا سائنس سٹی ہو ، جناب نریندرمودی نے ہمیشہ مستقبل کی ضروریات کے مطابق مفید ثابت ہونے والا بنیادی ڈھانچہ تعمیرکرنے اور بھارت کو مستقبل کے لئے ہرلحاظ سے تیاررہنے کے لائق بنانے پرزوردیاہے
داخلی اموراورامداد باہمی کے مرکزی وزیر جناب امت شاہ نے ٹائم میگزین کے ذریعہ دنیا کے 2022 کے 50عظیم ترین مقامات کی فہرست میں احمدآباد کو شامل کرنے پرہم وطنوں کو مبارکباد دی ہے ۔احمدآباد کو یونیسکوعالمی ورثہ شہر کی فہرست میں بھارت کے پہلے شہرکے طورپرشامل کیاگیاہے
سلسلہ وارٹوئیٹس میں جناب امت شاہ نے کہاکہ یہ ہربھارتی کے لئے خاص طورپر گجرات کے عوام کے لئے انتہائی فخرکی بات ہے کہ ٹائم میگزین نے بھارت کے پہلے یونیسکو عالمی ورثہ شہر کے طورپر احمدآبادکو دنیا کے 2022کے 50عظیم ترین مقامات کی فہرست میں شامل کیاہے۔ سبھی کو مبارکباد
جناب امت شاہ نے کہا 2001کے بعد سے یہ وزیراعظم جناب نریندرمودی کے بصیرت افروز نظریات کا نتیجہ ہے کہ جس نے گجرات میں عالمی معیارکا بنیادی ڈھانچہ تعمیر کرنے کی بنیاد رکھی ہے ۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 367- واں دن
بھارت میں ٹیکہ کاری کی مجموعی تعداد 157.91 کروڑ تک پہنچ گئی
آج شام 7 بجے تک68لاکھ سے زیادہ ٹیکے لگائے گئے
ہندوستان کی کووڈ-19 ٹیکے کاری مہم کے تحت آج 157.91 کروڑ سے زیادہ ٹیکے لگائے گئےہیں۔ آج شام7 بجے تک 68 لاکھ  سے زیادہ ٹیکے لگائے گئے ہیں۔آج کووڈ-19 ٹیکہ کاری کے لئے مستفیدین کے شناخت کردہ زمروں کے لئے احتیاطی خوراک کے 50 لاکھ  سے زائد اہل افراد کوٹیکے لگائے گئے۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی تعداد
|
|
طبی کارکنان
|
|
پہلی خوراک
|
|
10390483
|
|
دوسری خوراک
|
|
9785198
|
|
احتیاطی خوراک
|
|
1982194
|
|
صف اوّل کے کارکنان
|
|
پہلی خوراک
|
|
18389193
|
|
دوسری خوراک
|
|
17066517
|
|
احتیاطی خوراک
|
|
1676311
|
|
15تا18 سال کی عمر کے افراد
|
|
پہلی خوراک
|
|
35737355
|
|
18سے 44 سال کی عمر کے افراد
|
|
پہلی خوراک
|
|
526753338
|
|
دوسری خوراک
|
|
371874157
|
|
45 سال سے59سال کی عمر کے افراد
|
|
پہلی خوراک
|
|
197841344
|
|
دوسری خوراک
|
|
161792292
|
|
60سال سے اوپر والے افراد
|
|
پہلی خوراک
|
|
123259762
|
|
دوسری خوراک
|
|
101217562
|
|
احتیاطی خوراک
|
|
1397772
|
|
مجموعی طور پر دی گئی پہلی خوراک
|
|
912371475
|
|
مجموعی طور پر دوسری خوراک
|
|
661735726
|
|
احتیاطی خوراک
|
|
5056277
|
|
مجموعی تعداد
|
|
1579163478
ٹیکہ کاری کے عمل میں آج ہوئی حصولیابی درج ذیل ہے، جسے آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ:17 جنوری 2022 
|
|
طبی کارکنان
|
|
پہلی خوراک
|
|
196
|
|
دوسری خوراک
|
|
4375
|
|
احتیاطی خوراک
|
|
147815
|
|
صف اوّل کے کارکنان
|
|
پہلی خوراک
|
|
199
|
|
دوسری خوراک
|
|
10653
|
|
احتیاطی خوراک
|
|
193232
|
|
15سے18 سال کی عمر کے افراد
|
|
پہلی خوراک
|
|
1170713
|
|
18سے 44 سال کی عمر کے افراد
|
|
پہلی خوراک
|
|
1235179
|
|
دوسری خوراک
|
|
2491646
|
|
45 سال سے59سال کی عمر کے افراد
|
|
پہلی خوراک
|
|
174811
|
|
دوسری خوراک
|
|
711814
|
|
60سال سے اوپر والے افراد
|
|
پہلی خوراک
|
|
105767
|
|
دوسری خوراک
|
|
385186
|
|
احتیاطی خوراک
|
|
263464
|
|
مجموعی طور پر دی گئی پہلی خوراک
|
|
2686865
|
|
مجموعی طور پر دوسری خوراک
|
|
3603674
|
|
احتیاطی خوراک
|
|
604511
|
|
مجموعی تعداد
|
|
6895050
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ لیا جاتا ہے اور اعلی ترین سطح پر اس کی نگرانی کی جاتی ہے۔